**RADIONICA ZA PREDMETNU NASTAVU**

**Naziv radionice: RIZIČNA PONAŠANJA**

**Voditelj radionice**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sudionici radionice** (razredni odjel):\_\_\_\_\_\_\_\_\_\_\_\_\_\_\_

**Datum provedbe**:\_\_\_\_\_\_\_\_\_\_\_\_\_\_\_\_\_\_\_\_

**Ishodi**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Sudionicima predstaviti temu radionice. Moguće sudionike upitati o asocijacijama na riječ RIZIK, RIZIČNA, PONAŠANJA, DOBRO PONAŠANJE, LOŠE PONAŠANJE.***

**1. Ponoviti pravila koja treba poštovati tijekom provedbe radionice:**

(1 *mikrofon, sudjelujemo dobrovoljno i aktivno bez osuđivanja drugih*).

**2. Podjela sudionika u skupine. (Tri ili više skupina).**

**3. Napišite definiciju rizičnih ponašanja. Svaka skupina piše svoju definiciju RIZIČNIH PONAŠANJA. Odabrani predstavnici skupina pišu definicije na ploču.**

**4. Uz pomoć voditelja sudionici ponavljaju/nadopunjuju definiciju rizičnih ponašanja.**

**5. Nabrojite rizična ponašanja koja se mogu manifestirati, odnosno dogoditi u školi.**

*S učenicima povesti diskusiju na primjerima koje su naveli. Bitno je ukazati da učenici mogu manifestirati rizična ponašanja i u školskoj sredini, ali i izvan škole. Ponašanja koja potencijalno loše utječu na učenika i njegovu okolinu valjalo bi promijeniti, odnosno zamijeniti prihvatljivijim oblicima ponašanja.*

*Učenicima skrenuti pažnju na bavljenje sportom ili aktivnostima kojima se njeguju zdraviji životni izbori.*

*Također, ovaj dio diskusije može se nadovezati i na Dan ružičastih majica ili sl.*

**6. Rangirajte rizična ponašanja od 1 do 5, gdje 1 predstavlja najveću opasnost, a broj 5 najmanju.**

|  |
| --- |
| **BJEŽANJE S NASTAVE** |
| **PUŠENJE CIGARETA** |
| **VRŠNJAČKO NASILJE** |
| **PSOVANJE** |
| **NAGURAVANJE** |

*Voditelj radionice može izmijeniti navedena ponašanja u tablici.*

**7. Zajednička diskusija.**

*Pitanja za učenike nakon rangiranja. Učitelj na ploču piše navedena rizična ponašanja, a predstavnici skupina upisuju broj pored na temelju koje su rangirali pojedino ponašanje.*

*Kojim kriterijem ste se vodili tijekom rangiranja?*

*Zašto je neko ponašanja opasnije od drugog?*

*Može li vršnjačko nasilje biti najopasnije?*

*Javlja li se svako ponašanje pojedinačno ili ista osoba može manifestirati više ponašanja ili sva navedena ponašanja?*

*Što se događa s osobom koja je sklona nasilju, a završila je školu.*

*Što škola čini kada npr. učenik psuje, ponaša se nasilno… i sl.?*

**8. Kako ublažiti ili stopirati rizična ponašanja? Navesti primjere.**

*Svaka skupina piše odgovore. Odabrati učenike koji će pročitati odgovore svoje skupine.*